NEUVOSTON ASETUS (EY, EURATOM, EHTY) N:o 2963/95,
annettu 18 päivänä joulukuuta 1995,
Euroopan yhteisöjen virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin liittyvien korjauskertoimien mukauttamisesta
EUROOPAN UNIONIN NEUVOSTO, joka
ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen,
ottaa huomioon Euroopan yhteisöjen erioikeuksista ja vapautuksista tehdyn pöytäkirjan ja erityisesti sen 13 artiklan,
ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuta henkilöstöä koskevat palvelussuhteen ehdot, jotka on vahvistettu asetuksella (ETY, Euratom, EHTY) N:o 259/68 (1) ja viimeksi muutettu asetuksella (EHTY, EY, Euratom) N:o 3161/94 (2), ja erityisesti mainittujen henkilöstösääntöjen 63, 64, 65 a, ja 82 artiklan ja liitteen XI sekä mainittujen palvelussuhteen ehtojen 20 artiklan ensimmäisen kohdan ja 64 artiklan,
ottaa huomioon komission ehdotuksen,
sekä katsoo, että
komission laatiman kertomuksen johdosta toteutetun virkamiesten ja muun henkilöstön palkkoja koskevan tutkimuksen perusteella on osoittautunut aiheelliseksi mukauttaa yhteisöjen virkamiesten ja muun henkilöstön palkkoja ja eläkkeitä vuoden 1995 tarkistuksella,
henkilöstösääntöjen liitteen XI mukaisesti vuosittainen mukauttaminen varainhoitovuodelle 1996 johtaa siihen, että ennen 31 päivää joulukuuta 1996 on vahvistettava uudet korjauskertoimet, joita sovelletaan taannehtivasti 1 päivästä heinäkuuta 1996,
uudet korjauskertoimet voivat aiheuttaa taannehtivia palkkojen ja eläkkeiden (positiivisia tai negatiivisia) mukautuksia, jotka koskevat tämän asetuksen perusteella jo maksettua varainhoitovuoden 1996 osaa,
olisi säädettävä samalla kertaa korjauskertoimien edellyttämästä taannehtivasta korotuksesta tai liikaa maksettujen summien palauttamisesta soveltamispäivämäärään ja neuvoston varainhoitovuodelle 1996 tekemän vuosittaisen mukauttamisen voimaantulopäivämäärän välisenä ajanjaksona, ja
olisi säädettävä, että mahdollisen palautuksen vaikutukset voidaan jakaa enintään kahdentoista kuukauden ajalle neuvoston varainhoitovuodelle 1996 tekemän vuosittaisen mukauttamispäätöksen voimaantulopäivämäärän perusteella,
ON ANTANUT TÄMÄN ASETUKSEN:
1 artikla
1 päivästä heinäkuuta 1995:
a) korvataan henkilöstösääntöjen 66 artiklassa oleva kuukausittaista peruspalkkaa koskeva taulukko seuraavasti:
TAULUKON PAIKKA
b) - korvataan henkilöstösääntöjen liitteessä VII olevassa 1 artiklan 1 kohdassa määrä "6 267 Belgian frangia" määrällä "6 336 Belgian frangia",
- korvataan henkilöstösääntöjen liitteessä VII olevassa 2 artiklan 1 kohdassa määrä "8 071 Belgian frangia" määrällä "8 160 Belgian frangia",
- korvataan henkilöstösääntöjen 69 artiklan toisessa virkkeessä ja sen liitteessä VII olevan 4 artiklan 1 kohdan toisessa alakohdassa määrä "14 419 Belgian frangia" määrällä "14 578 Belgian frangia",
- korvataan henkilöstösääntöjen liitteessä VII olevan 3 artiklan ensimmäisessä alakohdassa määrä "7 213 Belgian frangia" määrällä "7 292 Belgian frangia".
2 artikla
1 päivästä heinäkuuta 1995:
korvataan muuta henkilöstöä koskevien palvelussuhteen ehtojen 63 artiklassa oleva kuukausittaista peruspalkkaa koskeva taulukko seuraavasti:
TAULUKON PAIKKA
3 artikla
Henkilöstösääntöjen liitteessä VII olevassa 4 a artiklassa tarkoitettu kiinteämääräinen korvaus 1 päivästä heinäkuuta 1995 on
- 3 803 Belgian frangia kuukaudessa palkkaluokkiin C 4 tai C 5 kuuluville virkamiehille,
- 5 830 Belgian frangia kuukaudessa palkkaluokkiin C 1, C 2 tai C 3 kuuluville virkamiehille.
4 artikla
Eläkkeet, jotka on saatu 1 päivään heinäkuuta 1995 mennessä, lasketaan kyseisestä päivästä henkilöstösääntöjen 66 artiklassa määrätyn kuukausittaista peruspalkkaa koskevan taulukon perusteella sellaisena kuin se on muutettuna tämän asetuksen 1 artikla a alakohdalla.
5 artikla
Korvataan 1 päivästä heinäkuuta 1995 henkilöstösääntöjen 63 artiklan toisessa kohdassa oleva päivämäärä "1 päivä heinäkuuta 1994" päivämäärällä "1 päivä heinäkuuta 1995".
6 artikla
1. Jäljempänä luetelluissa maissa tai paikkakunnilla työskentelevien virkamiesten ja muun henkilöstön palkkaan sovellettavat korjauskertoimet vahvistetaan 1 päivästä heinäkuuta 1995 seuraavasti:
TAULUKON PAIKKA
2. Henkilöstösääntöjen liitteen XI mukaisesti näitä korjauskertoimia voidaan muuttaa viimeistään 31 päivänä joulukuuta 1996 neuvoston asetuksella uusista korjauskertoimista, jotka tulevat voimaan 1 päivänä heinäkuuta 1996. Tämän seurauksena toimielimet suorittavat taannehtivasti soveltamispäivämäärän ja vuodelle 1996 tehdyn vuosittaisen mukauttamispäätöksen voimaantulopäivämäärän välisenä ajanjaksona positiivisen tai negatiivisen mukautuksen vastaaviin virkamiesten palkkoihin ja entisen virkamiesten muiden edunsaajien eläkkeisiin.
Jos tähän taannehtivaan mukauttamiseen liittyy liikaa perityn määrän takaisinmaksaminen, se voidaan jakaa enintään kahdentoista kuukauden ajalle vuodelle 1996 tehdystä vuosittaisesta mukauttamispäätöksen voimaantulopäivämäärästä.
3. Eläkkeisiin sovellettavat korjauskertoimet vahvistetaan henkilöstösääntöjen 82 artiklan 1 kohdan mukaisesti. Asetuksen (EHTY, ETY, Euratom) N:o 2175/88 (3) 3-10 artiklaa voidaan edelleen soveltaa.
7 artikla
Korvataan henkilöstösääntöjen liitteessä VII olevassa 10 artiklan 1 kohdassa esitetty taulukko 1 päivästä heinäkuuta 1995 seuraavalla taulukolla:
TAULUKON PAIKKA
8 artikla
Asetuksen (EHTY, ETY, Euratom) N:o 300/76 (4) 1 artiklassa säädetyt vuorotyökorvaukset ovat 1 päivästä heinäkuuta 1995 11 023, 16 637, 18 191 ja 24 801 Belgian frangia.
9 artikla
Korjataan neuvoston asetuksen (ETY, Euratom, EHTY) N:o 260/68 (5) 4 artiklassa esitettyjä määriä 1 päivästä heinäkuuta 1995 kertoimella 3,944527.
10 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä joulukuuta 1995.